recursal/SuperWikiNEXT-32B huggingface dataset:
Puuvillatylliä
**Tylli** on kevyt, verkkomainen kangaslaatu. Sitä valmistetaan mm. silkistä, puuvillasta, viskoosista ja nylonista. Se on saanut nimensä Ranskan Tullen kaupungin mukaan, jossa sitä ensimmäisenä alettiin valmistaa 1700-luvulla. Tyllikone (bobbinet-kone) kehitettiin Isossa-Britanniassa 1800-luvun alussa. Sen kehitti Heathcoat-niminen keksijä. Tyllissä on kolme lankajärjestelmää ja kuusikulmaiset reiät.

Tylli voi olla laadultaan karheaa ja jäykkää tai ohutta ja laskeutuvaa. Tylliä saa iso- tai pienireikäisenä. Jotkut tyllilaadut ovat hieman kiiltäviä. Tylliä käytetään mm. hattujen koristeena, balettitanssijoiden tutu-hameissa, juhlapuvuissa, morsiushunnuissa, puseroissa, leningeissä ja alushameissa kohottamaan varsinaista hametta. Tyllin yleisin väri on valkoinen tai musta, mutta nykyään sitä valmistetaan kaikissa sateenkaaren väreissä. Tylliä voidaan käyttää sellaisenaan tai sitä voidaan käyttää brodeerauksen tai helmikirjailun pohjana. Tylli sopii myös askarteluun, esim. hääkarkkien kääreeksi.

Lähteet
-------

1. ↑  Maija Suova (toim.): *Emännän tietokirja I–II, 4. uudistettu laitos*, s. 1250. WSOY, 1958.
2. ↑  Hannelore Eberle, Hermann Hermeling, Marianne Hornberger, Roland Kilgus, Dieter Menzer, Werner Ring, suom. Pirjo Luoto ja Irma Boncamper: *Ammattina vaate*, s. 127. Alkuteos *Fachwissen Bekleidung*. WSOY, 2002. ISBN 951-0-26522-5.

Aiheesta muualla
----------------

* Kuvia tai muita tiedostoja aiheesta **Tylli (kangas)** Wikimedia Commonsissa
Lavasteluonnos Mooses Egyptissä oopperan ensimmäiseen näytökseen Théâtre de l'Académie Royale de Musique. Pariisi, 1827
**Mooses Egyptissä** (ital. *Mosè in Egitto*, tunnetaan myös ranskalaisilla nimillä *Moïse et Pharaon* tai *Le Passage de la Mer Rouge*) on Gioacchino Rossinin säveltämä, alun perin kolminäytöksinen ooppera, joka sai ensi-iltansa uudelleen rakennetussa Napolin *Teatro San Carlossa* 5. maaliskuuta 1818.

Libreton oopperaan kirjoitti A. L. Tottola ja se oli sekoitus Raamatun kertomuksesta Mooseksen teoista sekä Francesco Ringhierin rakkausnäytelmää *L'Osiride*. Libretistin uskonnollista ja maallista aineistoa sekoittava libretto oli eräänlainen pseudo-oratorio. 

Pariisilainen yleisö oli nähnyt ja kuullut teoksen jo aiemmin, Pariisin oopperan Théâtre de l'Académie Royale de Musiqueen tehtynä esityksenä sekä myös *Théâtre des Italiensin* sovituksena. Tämän jälkeen Rossini teki teoksestaan uuden version Pariisin oopperaan varten ja muunsi se nelinäytöksiseksi ja lisäsi siihen myös baletin esitykset. Uudistettu teos sai ensi-iltansa 26. maaliskuuta 1827. Tällöin oopperan nimenä oli *Moïse et Pharaon, ou Le Passage de la Mer Rouge*. Teos oli käännetty italiasta ranskaksi ja sen tekstiä oli lisätty, tämän tehtävän suorittivat Luigi Balocchi ja Victor Joseph Etienne de Jouy, joka toimi toisena käsikirjoittajana myös Rossinin oopperaan Wilhelm Tell

Lähteet
-------

* Kuvaus oopperasta
Tyler Joseph Twenty One Pilotsin konsertissa helmikuussa 2016.
**Tyler Joseph** (s. 1. joulukuuta 1988 Columbus, Ohio, Yhdysvallat) on yhdysvaltalainen muusikko ja rap-artisti. Hän on parhaiten tunnettu yhtyeestä Twenty One Pilots.

Taustaa
-------

Joseph syntyi Columbuksessa, Ohiossa. Hänellä on kaksi veljeä, Zack ja Jay, sekä sisko Madison. Hänen äitinsä Kelly antoi Tylerille kotiopetusta, sillä hän oli matematiikan opettaja ennen kuin hänestä tuli koripallovalmentaja. Hänen isänsä Chris oli myös koripallovalmentaja, mutta on nykyään koulun rehtori. Joseph pelasi koripalloa lapsuudesta lähtien. 

Joseph lopetti koripallouransa nähtyään lauluntekijän esiintymässä klubilla. Hän alkoi soittamaan musiikkia löydettyään kaapistaan vanhan kosketinsoittimen, jonka oli saanut joululahjaksi äidiltään.

Twenty One Pilots perustettiin vuonna 2009 Columbuksessa, Ohiossa. Hetken mielijohteesta Joseph kutsui lukioystävänsä Nick Thomasin ja Chris Salihin perustamaan yhtyeen hänen kanssaan. Hän keksi yhtyeen nimen luettuaan Arthur Millerin *All My Sons* -näytelmää, jossa Joe Keller -niminen liikemies lähetti tietoisesti eteenpäin viallisia lentokoneen osia aiheuttaen 21 lentäjän kuoleman toisen maailmansodan aikana. Joseph kertoo, että näytelmän tarina moraalisesta dilemmasta oli inspiraatio yhtyeen nimelle. Joulukuun 29. päivänä vuonna 2009 he julkaisivat ensimmäisen omakustannealbuminsa *Twenty One Pilots*, sekä järjestivät kiertueen Ohiossa. Seuraava albumi *Regional at Best* vuonna 2011 oli ainoastaan Josephin ja Dunin tuotosta.

Twenty One Pilotsin kolmas albumi, *Vessel*, julkaistiin 8. tammikuuta 2013.

Yhtyeen neljäs albumi, *Blurryface*, julkaistiin 17. toukokuuta 2015. Albumi julkaistiin kaksi päivää etuajassa. He järjestivät albumin julkaisun jälkeen kaksi kiertuetta: Blurryface Tour -kiertueen ja Emotional Roadshow World Tour -kiertueen, joka nähtiin myös Helsingin jäähallilla 25. lokakuuta 2016, sekä Ohion kiertueen Tour De Columbuksen, jossa oli viisi esitystä. Kaikki esitykset pidettiin Columbuksessa.

Yhtyeen viides albumi, *Trench*, julkaistiin 5. lokakuuta 2018. Kiertueen aikana Twenty One Pilots esiintyi toistamiseen Helsingin jäähallilla 6. helmikuuta 2019.

59. Grammy-palkintogaalassa duo voitti palkinnon kategoriassa *paras pop duo / ryhmäesiintyminen*.

Josephin ensimmäinen tytär syntyi helmikuussa 2020.

Lähteet
-------

1. 1 2  "With debut album set for release, Columbus duo Twenty One Pilots poised to break out" (Arkistoitu – Internet Archive).
2. ↑  "Interview: Twenty One Pilots, part 1" (Arkistoitu – Internet Archive).
3. ↑  "MessiahPulse Interview: Twenty One Pilots".


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* Grammy Awards
* MusicBrainz

 |

 |
**Mooses Evert (M. E.) Lehtinen** (entinen **Seppälä**, 4. syyskuuta 1878 Loimaa – 19. elokuuta 1966 Turku) oli suomalainen puuseppä ja SDP:n kansanedustaja.

Lehtinen syntyi Loimaalla vuonna 1878 kyläseppä Topias Seppälän ja Maria Justina Mariantyttären perheeseen. Lehtinen työskenteli maataloustöissä vuoteen 1897, jolloin hän muutti Turkuun ja pääsi puusepänoppiin.

Lehtinen työskenteli turkulaisissa verstaissa vuoteen 1911. Tuolloin hän siirtyi Sosialistin ilmoitusmyyjäksi ja rahastajaksi. Lehden palveluksessa hän oli kymmenen vuotta. Lehtiuran jälkeen hän palasi puusepäksi.

Oman puusepänliikkeen Lehtinen perusti vuonna 1926. Liikettä hän piti vuoteen 1954 saakka.

Eduskuntaan Lehtinen valittiin vuonna 1919. Hän ei saanut vuoden 1922 vaaleissa uusittua valtakirjaansa. 

Lehtinen oli myös aktiivinen kunnallispoliitikko. Kaarinassa asuessaan hän oli kunnanvaltuuston puheenjohtaja, Turussa hän oli pitkäaikainen kaupunginvaltuuston ja -hallituksen jäsen. 

Lehtinen oli naimisissa Lydia Amanda Lindblomin kanssa vuodesta 1903.

Lähteet
-------

* .aspx Mooses Lehtinen *Suomen kansanedustajat*. Eduskunta.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |
**Marko Juhani "Maki" Kolehmainen** (s. 18. toukokuuta 1966 Helsinki) on suomalainen muusikko, säveltäjä ja tuottaja. Kolehmainen on tunnettu erityisesti Aikakone-yhtyeen musiikin säveltäjänä, mutta hän on tuottanut ja säveltänyt musiikkia lukuisille kotimaisille ja ulkomaisille artisteille. 

Kolehmaisen muusikonura alkoi 1989, jolloin hän soitti suomalaisten artistien, kuten Einin, Lea Lavenin ja Marionin taustayhtyeissä. Muutama vuosi tämän jälkeen Kolehmainen alkoi tehdä musiikkia omaa Aikakone-yhtyettään varten. Aikakone teki suomalaista musiikkihistoriaa myymällä uutena artistina eniten levyjä*selvennä* ja sai triplaplatinaa. Yhtye menestyi vuodesta 1995 lähtien erinomaisesti suomalaisilla musiikkilistoilla.

Tunnetuimpia Kolehmaisen sävellyksiä on muun muassa "Tuhat yötä", joka on Aikakone-yhtyeen Sanin ja suomalaisen näyttelijä Samuli Edelmannin duetto. Kolehmainen sävelsi myös Viron Euroviisuihin vuonna 2002 Suomen edustuskappaleen *Addicted to You*, joka sai Laura Voutilaisen esittämänä 24 pistettä ja sijoittui sijalle 20.

Kolehmainen on säveltänyt useita kappaleita Suomen Idolsista ponnahtaneille artisteille Hanna Pakariselle, Antti Tuiskulle ja Anna Abreulle. Kolehmaisen säveltämät ja Tiktakin esittämät kappaleet "Upside Down" ja "Don't Turn Back" ovat menestyneet hyvin Euroopassa ja Venäjällä. Niitä on esitetty Radio Disney -verkossa Yhdysvalloissa ja ne ovat saaneet yhteensä tuhansia soittokertoja*lähde?*. Kolehmaisella on krediittinään yli 30 kulta- ja platinamyyntiä*lähde?*. 

Tammikuussa 2012 Maki Kolehmainen ja Tracy Lipp laativat hittikappaleen "Frontside Ollie", jota esittää Robin Packalen. Kyseisellä kappaleella Robin tuli suuren yleisön tietoisuuteen Suomessa ja kappale sai miljoonia katselukertoja muutamassa päivässä. Samana vuonna Kolehmainen sävelsi Sana Mustosen sanoittaman Kurt "Kurre" Westerlundin kappaleen "Kuuden vuoden kuuliaisuus" Sauli Niinistölle vuoden 2012 presidentinvaalien alla.

Kolehmaisella on oma tuotantoyhtiönsä Maki Kolehmainen Productions ja oma levy-yhtiö HelsinkiRecords.com.

Lähteet
-------

1. 1 2 3  Janne Flinkkilä: Sekaisin Makista, Maki Kolehmainen on paljon enemmän kuin pelkkä vitsi.  Huhtikuu 2013. Image. Viitattu 25.6.2013.
2. ↑   (Arkistoitu – Internet Archive)

Aiheesta muualla
----------------

* Maki Kolehmaisen sävellystuotanto Suomen äänitearkistossa (1901–1999)
* Maki Kolehmaisen sanoitustuotanto Suomen äänitearkistossa (1901–1999)
* Maki Kolehmaisen sovitustuotanto Suomen äänitearkistossa (1901–1999)

* Kuvia tai muita tiedostoja aiheesta **Maki Kolehmainen** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Taiteenala | 
* MusicBrainz

 |

 |
Farao ja Mooses seuraavat, kun käärme nielee ihmisen. Miniatyyri 1540-luvulta.
**Mooses** on **islaminuskossa** yksi islamin profeetoista ja Koraanissa kaikkein useimmin mainittu profeetta (136 kertaa).

Koraanin Moosesta koskevat kertomukset ovat peräisin Vanhasta Testamentista, mutta myös rabbiinikirjallisuudesta. Mooseksen elämäkerran vaiheet löytyvät suurin piirtein myös Koraanista, mutta sisältävät useita poikkeamia juutalaisesta perinteestä. Esimerkiksi faaraon tyttären sijaan Mooseksen löytää kaislaveneestä Faaraon vaimo, jonka nimi on muunnos tyttären nimestä Raamatussa. Kertomus Mooseksen paosta Midianiin sisältää poikkeamia Raamatun kertomuksista. Mooses lyö sauvalla kallioon, mistä puhkeaa kaksitoista puroa (7:160). Tässä tapahtuma sekoittuu Raamatun kuvaamaan tapahtumaan Elimissä, mistä juutalaiset löytävät kaksitoista lähdettä. Raamatun lakisäädöksistä punaruskea lehmä (4. Moos. 19: 2–10) antaa aiheen pitkään Koraanin kertomukseen, joka esitetään Raamatusta poikkeavalla tavalla Lehmän suurassa (2:67–71). Koraani sekoittaa toisiinsa Mooseksen sisaren Miriamin ja Jeesuksen äidin Marian ja pitää näitä samoina henkilöinä (3:35–36; 19:27–28; 66:12). Miriamin isä on Imran, jonka katsotaan olevan myös Mooseksen ja Aaronin isä.

Lähteet
-------

* Geiger, Abraham: *What did Muhammad Borrow from Judaism? Teoksessa: Ibn Warraq (toim.) The Origins of the Koran. Classic Essays on Islam's Holy Book*, s. 165–226. Prometheus Books, 1998 (alkuteos 1898. ISBN 978-1-57392-189-5.
* Hämeen-Anttila, Jaakko: *Koraanin selitysteos*. Helsinki: Basam Books, 2008. ISBN 952-9842-15-5.
* Ohlig, Karl-Heinz: *From Muhammad Jesus to prophet of the Arabs. Teoksessa: K-H. Ohlig (toim.) Early islam. A critical reconstruction based on contemporary sources*, s. 251–307. Prometheus Books, 2013. ISBN 978-1-61614-825-6. Teoksen verkkoversio.

### Viitteet

1. ↑  K-H. Ohlig: *From Muhammad Jesus to prophet of the Arabs. Teoksessa: K-H. Ohlig (toim.) Early islam. A critical reconstruction based on contemporary sources.*, s. 272–273. Prometheus Books, 2013.
2. 1 2  Geiger, 1898, s. 204–216
3. ↑  Hämeen-Anttila, Jaakko: *Koraanin selitysteos*, s. 34. Basam Books, 2008.
Maki Namekawa
**Maki Namekawa** (jap.  滑川 真希) on japanilainen pianisti. Hän opiskeli Tokiossa Mikio Ikezawan ja Pariisin konservatoriossa Henriette Puig-Roget'n johdolla. Hän jatkoi opintojaan Pierre-Laurent Aimard'n, Werner Genuit'n, Kaya Hanin ja Stefan Litwinin johdolla. Hän itse opetti vuosina 1997–2002 Saarbrückenissä, Karlsruhessa ja Darmstadtissa. Hän voitti vuonna 1994 japanilaisen Leonid Kreuzer -palkinnon.

Namekawa on keskittynyt solistina Joseph Haydnin ja Philip Glassin teoksiin. Hän levytti ensimmäisenä Glassin pianolle säveltämät 20 etydiä. Lisäksi hän on soittanut pianistimiehensä Dennis Russell Daviesin kanssa muun muassa nelikätisiä versioita Igor Stravinskyn teoksista. Orkesterin kanssa esiintyessään Namekawa on tulkinnut sellaisten säveltäjien kuin Alfred Schnittken, Arnold Schönbergin, Franz Lisztin, Dmitri Šostakovitšin ja Elliott Carterin tuotantoa.

Lähteet
-------

1. 1 2 3  AllMusic.com: Maki Namekawa
2. 1 2  The Other Minds Ensemble: Philip Glass: Music for Two Pianos
3. ↑  NHK World–Japan: Minimal Music, Maximum Impact

Aiheesta muualla
----------------

* Viralliset sivut (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Yhdysvallat
* Tšekki

 |
|  |
| Taiteenala | 
* MusicBrainz

 |

 |
**Pitkänkosken työväentalo** on Miehikkälän Kalliokoskella sijainnut työväentalo.

Historia
--------

Työväentalo on rakennettu talkoilla ja rahoitettu keräyksillä ja lainalla. Talon on piirtänyt Matti Kallback.

Rakennus
--------

Talo on rankorakenteinen. Se on lautaverhoiltu ja maalattu punaiseksi. Alkuperäinen pärekate on muutettu vuonna 1965 huopakatteeksi. Sisäkatto on paneloitu. Sisäseinillä on paneeli ja tapetti. Talon alkuperäinen lämmitys on ollut uuni, vuonna 1957 on laitettu puukamiina. Ulkorakennuksessa on sauna ja halkovajat.

Talossa on juhlasali näyttämöineen, ravintola, keittiö, kaksi eteistä, vaatesäiliö ja kamari.

Vuonna 1982 talon ulkoseinät ovat olleet huonossa kunnossa eikä rahaa korjauksiin ole ollut.

Toimintaa työväentalolla
------------------------

Talo on ollut yhdistyksen omassa käytössä vuonna 1982, mutta vuonna 2018 se ei ole enää ollut työväentalokäytössä.

Lähteet
-------

1. 1 2 3 4 5 6  Båsk-Ekholm, Katia & Häyry, Kaj: *Suomen työväentaloja koskeva selvitys*. Helsinki: Opetusministeriö, 1982. ISBN 951-46-6592-9.
2. ↑  Leskelä, Anssi: *SDP:n työväentalot*. Työväen Sivistysliitto, 2018.
Kananugetteja.
**Kananugetti** on broilerin rintafileestä tai muusta kananlihamassasta valmistettu leivitetty ja uppopaistettu pala. Kananugetit ovat suosittuja tuotteita pikaruokaravintoloissa, oppilaitosten ruokalistoilla ja kotieineksinä. Suomen kaupoissa tuotetta myydään yleisesti einestuotteena sekä valmisruokapakasteena. Pikaruokapaikoissa kananugetit yleensä uppopaistetaan öljyssä. Kotona ne kuumennetaan tavallisimmin uunissa tai paistinpannulla. 

Kananugetit kehitti yhdysvaltalainen Robert C. Baker 1950- ja 1960-luvuilla, joka ehdotti huhtikuussa 1963 julkaistussa *Agricultural Economics Research* -tiedelehdessä leivitettyä "kanapuikkoa" vuonna 1963. Pakastetun tuotteen menekkiä oli testattu myös paikallisissa supermarketeissa. Kananugettien kehitys yhdistetään toisinaan myös tuotteen McNugget-nimellä kaupallistaneeseen McDonaldsiin. McDonalds patentoi oman reseptinsä vuonna 1979 ja markkinoi kananugetteja vuodesta 1980.

Vuonna 2013 *The American Journal of Medicinessä* julkaistussa artikkelissa oli tutkittu kahden yhdysvaltalaisen pikaruokaketjun kananugeteiden sisältö. Molemmissa oli enintään 50 prosenttia kananlihaa ja loppu oli muun muassa rasvaa, verisuonia ja hermostoa. Johtopäätös oli, että kananugetin nimi on harjaanjohtava sillä ne koostuvat pääosin rasvasta.

Lähteet
-------

1. 1 2  Maryn McKenna: The Father of the Chicken Nugget *Slate Magazine, slate.com*.  28.12.2012. Viitattu 4.7.2022. (englanniksi)
2. ↑  Robert C. Baker, creator of chicken nuggets and Cornell chicken barbecue sauce, dies at 84 *Cornell Cronicle*.  16.3.2006. cornell.edu. Viitattu 4.7.2022. (englanniksi)
3. ↑  deShazo, Richard ja Bigler, Steven: The Autopsy of Chicken Nuggets Reads "Chicken Little" *amjmed.com*. Viitattu 4.7.2022. (englanniksi)

Aiheesta muualla
----------------

* Kuvia tai muita tiedostoja aiheesta **Kananugetti** Wikimedia Commonsissa

* Ravintosisältö: Broilerinuggetit friteerattu, laktoositon (Terveyden ja hyvinvoinnin laitos THL) (fineli.fi)
* Ravintosisältö: Broilerinuggetti, kananpojan paneroidut nuggetit, hk/kariniemi (Terveyden ja hyvinvoinnin laitos THL) (fineli.fi)
* Ravintosisältö: Broilerinuggetti, friteerattu, mcdonald's, chicken mcnuggets (Terveyden ja hyvinvoinnin laitos THL) (fineli.fi)
**Making Gender: The Politics and Erotics of Culture** on yhdysvaltalaisen feministisen antropologin Sherry Ortnerin kokoelmateos hänen pääasiassa 1980-1990-luvuilla kirjoittamistaan esseistä. Esseekokoelma koostuu kahdeksasta itsenäisistä aiheista kertovasta tekstistä. Teoksessaan Ortner pohtii sukupuolen rakentumista ja ilmentymistä sekä seksuaalisuuden hyväksyttyjä ja kiellettyjä ilmenemismuotoja eri yhteiskunnissa. Pääteemana on myös naisen asema, oikeudet ja kohtelu eri yhteisöissä.

Sisältö
-------

1. Making Gender: Toward a Feminist, Minority, Postcolonial, Subaltern, etc. Theory of Practice
2. Is Female to Male as Nature Is to Culture?
3. The Virgin and the State
4. Rank and Gender
5. The Problem of "Women" as an Analytic Category
6. Gender Hegemonies
7. So, Is Female to Male as Nature Is to Culture?
8. Borderland Politicis and Erotics: Gender and Sexuality in Himalayan Mountaineering

Aineisto
--------

Teoksessa käsitellään sekä Ortnerin henkilökohtaisesti tekemiä etnografisia tutkimuksia muun muassa Nepalissa asuvan šerpa-kansan parissa sekä muiden feminististen antropologien tutkimuksia ja niiden tuloksia yli kahden vuosikymmenen ajalta.

Teoreettinen viitekehys
-----------------------

Ortnerin teos on feministisen ja postkolonialistisen antropologian esimerkkiteos, jossa sorrettujen sekä alistettujen ihmisryhmien ääni ja näkökulma yritetään tuoda esiin ja kuuluviin. Teos on myös postmodernistinen, sillä sen yhtenä pääajatuksena on kyseenalaistaa aiempien antropologisten tutkimusten antama yleismaailmallinen kuva ihmisistä, sukupuolesta ja seksuaalisuudesta sekä antropologian miehinen vinouma, joka vaikuttaa tieteenalan yleensä ei-kyseenalaistettuihin periaatteisiin.

Lähteet
-------

* Ortner, Sherry B. *Making Gender: The Politics and Erotics of Culture*, Beacon Press, Boston, Massachusetts, 1996
**Sonal Mansingh** (s. 30. huhtikuuta 1944) on intialainen tanssija ja koreografi, joka on toiminut parlamentaarikkona Rajya Sabhassa vuodesta 2018.

Mumbaissa syntyneen Mansinghin tanssiura alkoi neljävuotiaana, jolloin hän opetteli manipuria. Seitsemänvuotiaana hän harjoitteli myös bharata natyam -tanssityyliä. Vuonna 1962 hän piti ensimmäisen tanssiesityksensä. Kolme vuotta myöhemmin hän meni hakemaan oppia odissitanssin mestari Kelucharan Mohapatralta. Samoihin aikoihin hän opiskeli muitakin odishalaisia perinteisiä tanssimuotoja.

Vuonna 1977 hän perusti Centre for Indian Classical Dances -koulun, jossa hän on opettanut tanssimista. Hänen koreografiansa perustuu enimmäkseen intialaisen mytologian ympärille, mutta hän hyödyntää toisinaan yhteiskunnallisempiakin teemoja. Uransa aikana hänet on palkittu muun muassa Padma Bhushanilla 1992 ja Padma Vibhushanilla 2003. Intian presidentti Ram Nath Kovind nimitti hänet parlamentin ylähuoneen jäseneksi vuonna 2018 hänen Intian perinteiselle tanssille tekemänsä työn johdosta. Sangeet Natak Akademi myönsi hänelle Akademi Ratna -palkinnon vuonna 2019 tunnustuksena Mansinghin taiteelliselle työlle.

Lähteet
-------

1. 1 2 3  Shukla, Vandana: Sonal Mansingh on Rajya Sabha nomination: 'It's a validation of Indian art, culture and tradition' *Firstpost*.  18.7.2018. Viitattu 10.12.2019.
2. 1 2  Sonal Mansingh *Encyclopedia Britannica*. Viitattu 10.12.2019.
3. ↑  Akademi Ratna for Rajya Sabha MP Sonal Mansingh *Indian Express*.  17.7.2019. Viitattu 10.12.2019.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Cornell Glen** (s. 21. lokakuuta 1981 Port of Spain) on trinidadtobagolainen jalkapalloilija, joka on pelannut kotimaansa maajoukkueessa.

Glenin ammattilaisura alkoi vuonna 1999 trinidadilaisessa Futgof-seurassa. Pelattuaan kaksi kautta kotimaassaan hän siirtyi portugalilaiseen Adsanjonenseen, jossa hän vietti vuoden verran. Tämän jälkeen Glen palasi kotimaahansa ja liittyi San Juan Jablotehiin. Peräkkäisinä kausina 11 ja 26 maalia tehnyt Glen oli suurimpia tekijöitä Jablotehin marssiessa kahteen peräkkäiseen mestaruuteen 2002 ja 2003.

Cornell Glenin hattutemppu CONCACAF Champions Cupissa Chicago Fireä vastaan maaliskuussa 2004 herätti MetroStarsin kiinnostuksen ja itärannikon seura osti miehen. Huolimatta MetroStarsin vahvasta hyökkäyslinjasta, Glen murtautui miehistöön ja teki ensimmäisellä kaudellaan kuusi maalia ja antoi kaksi syöttöä.

Vuoden päästä Glen siirtyi FC Dallasiin ensimmäisen kierroksen varausoikeutta vastaan, mutta hänen peliaikansa jäi vähäiseksi seuran hankittua Carlos Ruizin hyökkäykseen. Kauden 2005 alkuvaiheessa Glen siirtyi Columbus Crew'hun pelaamatta Dallasissa peliäkään. Kauden ja neljän Crew'lle tehdyn maalin jälkeen Glen siirtyi Colorado Rapidsiin vaihtokaupassa Ritchie Kotschausta, mutta hän ehti pelata Coloradossa vain kauden avauspelin ennen kuin hänet myytiin Los Angeles Galaxyyn.

Glen on ollut vakionimi Trinidad ja Tobagon maajoukkueessa. Hän on pelannut 36 maaottelua (kesäkuu 2006) ja pelasi myös MM-kisoissa 2006 joukkueen kaikissa kolmessa ottelussa.

Lähteet
-------

1. ↑  Kuusela, Martti, ym.: *Jalkapallon MM-kisat Saksa 2006*, s. 29. Intereuropean Publications Ltd Oy, 2006. ISBN 952-99551-1-1.
2. ↑  Kuusela, Martti, ym.: *Jalkapallon MM-kisat Saksa 2006*, s. 26–27, 29. Intereuropean Publications Ltd Oy, 2006. ISBN 952-99551-1-1.

Aiheesta muualla
----------------

* Kuvia tai muita tiedostoja aiheesta **Cornell Glen** Wikimedia Commonsissa

* Socawarriors.net (Arkistoitu – Internet Archive), Glen Socawarriorsin sivuilla
* MLSsoccer.com (Arkistoitu – Internet Archive), Major League Soccerin sivu Cornell Glenistä

  

Trinidad ja Tobagon joukkue – Jalkapallon MM-kilpailut 2006
1 Hislop |
2 Cox |
3 A. John |
4 Andrews |
5 Sancho |
6 Lawrence |
7 Birchall |
8 Gray |
9 Whitley |
10 Latapy |
11 Edwards |
12 Samuel |
13 Glen |
14 S. John |
15 Jones |
16 Wise |
17 Charles |
18 Theobald |
19 Yorke |
20 Scotland |
21 Jack |
22 Ince |
23 Wolfe |
Valmentaja Beenhakker
**Wiwaxia corrugata** on pieni kambrikauden keskivaiheilla elänyt eläin, joka tunnetaan ainoastaan kanadalaisen Burgess Shalen fossiiliesiintymästä, mutta sitä saattaa esiintyä myös Marjum Formationissa Utahissa. Se on melko harvinainen löydös ja vain 140 fossiloitunutta yksilöä tunnetaan.

*Wiwaxia* kuuluu kambrikauden erikoiseen eläimistöön. Se on 6–50 millimetrin pituinen. Eläimen selkäpuolta on peittänyt tiivis suomumainen panssari, jonka lomasta on kasvanut kaksi riviä pitkiä piikkejä. Eläimen alapuolesta ei ole säilynyt jäänteitä, minkä perusteella se kokonaisuudessaan lienee muistuttanut etanaa. *Wiwaxialla* on ollut kaksi riviä hampaita leuassa, joka muistuttaa nykyisten nilviäisten raastinkieltä eli *radulaa*.

*Wiwaxia* löydettiin vuonna 1899 ja siitä lähtien sen luokittelu on herättänyt paljon keskustelua. Laji luokiteltiin aluksi monisukasmatoihin ja myöhemminkin sitä sijoitettiin jonnekin nivelmatojen ryhmään. Nykyään sen arvellaan kuitenkin olevan alkeellinen nilviäinen. *Wiwaxian* mahdollisia sukulaisia ovat *Orthrozanclus reburrus* sekä Sirius Passetin fossiileista löydetty *Halkieria evangelista*.

Aiheesta muualla
----------------

*Wiwaxian* fossiili
* Smithsonian National Museum of Natural History (englanniksi)
* Rare Wiwaxia Enigmatic Soft Body Animal Fossil (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q132565
* Wikispecies: Wiwaxia
* Fossilworks: 7314
* GBIF: 2318801
* iNaturalist: 355982
* IRMNG: 1023354
* ZooBank: E749AE89-056D-4391-91FD-FE4418A8FAAC

 |

 |
**Ladislav Kyselák** (s. 27. kesäkuuta 1956 Brno) on tšekkiläinen alttoviulisti. Hän syntyi musikaaliseen perheeseen ja opiskeli Brnon konservatoriossa aluksi viulunsoittoa. Kaksi vuotta myöhemmin hän kuitenkin siirtyi alttoviuluun, ja hän valmistui Alois Moráňin opettamana vuonna 1976. Sittemmin hän opiskeli Prahassa ja esiintyi opintojensa päätteeksi Dvořák-salissa.

Kyselák on kysytty kamarimuusikko. Hän on tullut yleisölle tutuksi maansa radiosta ja television musiikkiohjelmista. Hän on tehnyt levytyksiä kansainvälisillekin yhtiöille ja kiertänyt esiintymässä Euroopassa, Yhdysvalloissa ja Japanissa.

Kyselák soitti 1980-luvun loppupuolella ensimmäistä alttoviulua Slovakian filharmonikoissa, ja hänestä tuli vuonna 1989 Janáček-kvartetin jäsen. Hänen ohjelmistoonsa kuuluu musiikkia barokista nykyaikaan. Hänen esittämiensä teosten joukossa on soolo-, kamari- ja orkesterimusiikkia.

Lähteet
-------

1. 1 2 3  Naxos.com: Ladislav Kyselák


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Tšekki
* Puola

 |
|  |
| Muut | 
* IdRef

 |

 |
**Kanarianamiraali** (*Vanessa vulcania*) on Kanariansaarilla sekä Madeiralla kotoperäisenä tavattava päiväperhoslaji. Sitä pidettiin aikaisemmin intianamiraalin (*Vanessa indica*) alalajina, mutta on sittemmin tunnustettu omaksi lajikseen hieman poikkeavan siipikuvioinnin ja koiraiden genitaalituntomerkkien perusteella.

Koko ja ulkonäkö
----------------

Kanarianamiraali muistuttaa tavallista amiraalia (*Vanessa atalanta*). Siipien pohjaväri on mustanruskea ja etusiiven poikki kulkee varsin leveä, punainen poikkiraita. Punaisen sävy on voimakkaampi eli vähemmän oranssi kuin amiraalilla. Tärkeänä tuntomerkkinä raidan sisäreunan puolella on kolme mustaa laikkua, jotka aiheuttavat raitaan "kolot". Siiven kärjessä on muutama pieni valkoinen laikku. Takasiipien ulkoreunassa on punainen vyö, jonka keskellä on rivi melko kookkaita mustia täpliä ja aivan siiven takakärjessä on pienet siniset silmätäplät. Siipiväli on 54–60 millimetriä.

Levinneisyys ja lentoaika
-------------------------

Kanarianamiraalia tavataan ainoastaan Kanariansaarilla sekä Madeiralla. Se kuitenkin puuttuu Lanzarotelta. Satunnaisesti yksilöitä on kulkeutunut läntiseen Manner-Eurooppaan, mutta näyttöä lajin lisääntymisestä mantereella ei ole. Perhoset lentävät useina limittäisinä sukupolvina ympäri vuoden.

Elinympäristö ja elintavat
--------------------------

Lajia tavataan yleisenä etenkin laurisilva-metsissä ja pensaikoissa alle 1 500 metrin korkeudella merenpinnasta, mutta se viihtyy hyvin myös puistoissa ja puutarhoissa ja vierailee ahkerasti kukilla.

Naaras munii munat yksitellen ravintokasveille ja suosii varjoisassa paikassa, poissa suorasta auringonpaisteesta kasvavia kasveja. Toukka käärii ravintokasvin lehdet seitillä suojakseen ja myös koteloituu suojan sisään.

Ravintokasvi
------------

Toukan ravintokasveja ovat mulperinokkonen sekä muuriyrtit (*Parietaria*).

Lähteet
-------

1. ↑  van Swaay, C. Wynhoff, I. Verovnik, R. Wiemers, M. López Munguira, M. Maes, D. Sasic, M. Verstrael, T. Warren, M. & Settele, J.: *Vanessa vulcania* *IUCN Red List of Threatened Species. Version 2014.2*.  2010. International Union for Conservation of Nature, IUCN, Iucnredlist.org. Viitattu 19.8.2014. (englanniksi)
2. 1 2
3. 1 2 3   (Arkistoitu – Internet Archive)
4. ↑   (Arkistoitu – Internet Archive)
5. 1 2 3
6. ↑  Haahtela, Saarinen, Ojalainen & Aarnio: Suomen ja Euroopan päiväperhoset. Gummerus 2012. ISBN 978-951-20-8386-2
7. ↑

Aiheesta muualla
----------------

* lepidoptera.pl[vanhentunut linkki]

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q1638584
* Wikispecies: Vanessa vulcania
* BioLib: 144479
* BOLD: 523627
* CoL: 7FF4C
* EoL: 159059
* EUNIS: 90991
* Fauna Europaea: 441685
* Fauna Europaea (new): 9b7511ab-8ec3-4cac-8ed9-47b6fec60784
* GBIF: 1898290
* iNaturalist: 114871
* IRMNG: 11055878
* IUCN: 173249
* LepIndex: 157949
* NBN: NHMSYS0020752275
* NCBI: 1051359

 |

 |
**Cornstalk** (omakielinen nimi **Keigh-tugh-qua**; noin 1720 – 9. marraskuuta 1777) oli shawneiden huomattava johtaja 1770-luvun alkuvuosina ennen Yhdysvaltain vapaussotaa. Hänet tunnettiin myös nimillä Hokoleskwa ja Wynepuechsika.

Cornstalk vastusti vuosikymmenien ajan eurooppalaisten siirtokuntien leviämistä Ohiolaaksoon. Parhaiten hänet tunnetaan Point Pleasantin taistelusta, jossa hän johti noin tuhatta shawneeta, wyandotia ja delawarea Virginian miliisiä vastaan käydyssä yhteenotossa. Allekirjoitettuaan kaksi rauhansopimusta vuonna 1775 Cornstalkista tuli viimeisten elinvuosiensa ajaksi rauhanlähettiläs, joka kielsi intiaaneja liittymästä Britannian puolelle Yhdysvaltoja vastaan. Marraskuussa 1777 virginialaiset miliisit murhasivat hänet Fort Randolphissa diplomaattisen vierailun aikana. Tämä verityö järkytti sekä intiaaneja että virginialaisia.

Lähteet
-------

* Murphree, Daniel: *Native America: A State-by-State Historical Encyclopedia [3 volumes]*, s. 1240–1241. Greenwood, 2012. ISBN 978-0313381263. (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Israel
* Yhdysvallat

 |

 |
**Witteric** tai **Witterich** oli visigoottien kuningas vuosina 603–610. Witteric oli edeltäjänsä Liuva II:n aikana areiolaisen opposition johtaja, ja hän syrjäytti ja murhasi Liuvan vuonna 603. Fredegarin mukaan Witteric tarjosi tytärtään Ermenbergaa vaimoksi Burgundin ja Austrasian kuninkaalle Teoderik II:lle. Teoderik kuitenkin hylkäsi tarjouksen. Loukattu Witteric yritti koota laajan liittouman hyökätäkseen sen voimin Teoderikin kimppuun. Witteric houkutteli liittolaisikseen langobardien kuningasta Agilulfia, Neustrian kuningas Klotar II:ta ja Austrasian Teodebert II:ta, mutta hankkeesta ei tullut mitään. Isidorus Sevillalaisen mukaan Witteric hallitsi seitsemän vuotta, ja salaliittolaiset murhasivat hänet kesken aterian vuonna 610. Chronica Regum Visigotthorumin mukaan Witteric oli kuninkaana kuusi vuotta ja kymmenen kuukautta.

Lähteet
-------

1. ↑  Kings of the Visigoths in Spain 531-711 Foundation for Medieval Genealogy. Viitattu 11.2.2020. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Espanja
	+ 2
* Saksa

 |
|  |
| Henkilöt | 
* Deutsche Biographie

 |

 |
**Cornwallin kansallinen vapautusarmeija** (*Cornish National Liberation Army*, CNLA) oli lyhytikäinen cornwallilainen nationalistijärjestö, joka uhkaili vandalismilla ja tuhopoltoilla sellaisia Cornwallissa toimivia kohteita, joita se piti englantilaisina.

Historia
--------

Kesäkuussa 2007 CNLA uhkasi Jamie Oliveria ja Rick Steiniä, jotka omistivat ravintoloita Cornwallissa. CNLA uhkasi myös ravintoloiden asiakkaita. Syyllisenä uhkiin oli 36-vuotias mies, joka pidätettiin.

CNLA vastustaa englannin lipun käyttämistä alueella ja on uhannut tuhota ne kaikki.

CNLA:n koosta on vähän tietoa. Elokuussa 2007 Cornish World Magazinen haastattelussa Stuart Ramsay sanoi järjestöllä olevan 30 jäsentä.*lähde?*

Pidätykset
----------

Poliisi pidätti kolme ihmistä syytettynä yhteyksistä CNLA:n kanssa mutta heitä vastaan ei nostettu syytettä. Celtic Leaguen jäsenet kirjoittivat Cornwallin ja Devonin poliisivoimien päävaltuutetulle kirjeen protestoidakseen pidätyksiä.

Lähteet
-------

1. 1 2  Cornish militants rise again - and this time they're targeting celebrity chefs. The Guardian, 14 Jun 2007. Viitattu 20.3.2018.
2. ↑  Jamie Oliver and Rick Stein threatened with firebombs by Cornish liberation terrorists. Daily Mail, 14 June 2007. Viitattu 20.3.2018.
3. ↑  Man arrested over threats to celebrity chefs. The Guardian, 10 Jul 2007. Viitattu 20.3.2018.
4. ↑  Cornwall Police

Aiheesta muualla
----------------

* The Sun
* The Telegraph
* The Telegraph
* the guardian

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Cornish National Liberation Army
Nelimastoparkki Lawhill
**Lawhill** (kutsuttiin myös lempinimellä *Lucky Lawhill*) oli suomalainen Gustaf Eriksonin varustamon nelimastoinen teräsparkki joka oli rakennettu 1892. Parkki oli Eriksonin omistuksessa 1917-1942. Se takavarikoitiin toisen maailmansodan aikana Etelä-Afrikassa 1941 ja julistettiin sotasaaliiksi 1942.

Lawhllin oli rakentanut W.B. Thompson & Co Dundeessa Skotlannissa vuonna 1892 dundeelaiselle kapteeni Charles Barrielle Itä-Intian juuttiliikenteeseen. Laivan vetoisuus oli 2 816 bruttorekisteritonnia ja kantavuus 4 700 kuollutpainotonnia. Laivan pituus oli 101,81 metriä, leveys 13,64 metriä ja syväys 7,44 metriä. Ahvenanmaalle Lawhill ostettiin Charles Barrie & Son-varustamolta vuonna 1914. Ensimmäisen maailmansodan aikana se oli Ranskan hallituksen takavarikoimana 1918. Laiva toimi myös koululaivana ja se kuljetti pääasiassa vehnälasteja Australiasta Eurooppaan sekä myös salpietaria, koksia ja puutavaraa. Lokakuussa 1932 Lawhill törmäsi yhteen puolalaisen hiililastissa olleen höyrylaiva Njemen kanssa Skagerrakissa jolloin höyrylaiva upposi ja Lawhillin keula vaurioitui. Ruotsalainen moottorilaiva Kronprinsessan Margareta pelasti puolalaislaivan miehistön ja hinasi Lawhillin korjattavaksi. 

Etelä-Afrikan hallitus takavarikoi Lawhillin vuonna 1941 ja se julistettiin sotasaaliiksi 1942. Sodan aikana Lawhill liikennöi Etelä-Afrikan ja Australian välillä. Vuonna 1947 laiva myytiin kapteeni G. V. Webbille Kapkaupunkiin ja siitä tehtiin koululaiva. Vuonna 1948 laiva myytiin Marcio da Silva Jr:lle Lourenço Marquesiin silloiseen Portugalin Itä-Afrikkaan (nykyinen Mosambik). Laiva oli sitten kuuden vuoden ajan Lourenço Marquesin satamassa. Se romutettiin vuonna 1959. Lawhillin sisarlaiva oli vuonna 1891 rakennettu nelimastoparkki Garthpool, entinen Juteopolis.

Lähteet
-------

1. 1 2 3  Jukka Mikkolan Suurten purjelaivojen bibliografia : Lawhill (Arkistoitu – Internet Archive)
2. ↑  Burzelius.info : Lawhill
3. ↑  Suomalainen parkki ajanut puolalaisen höyrylaivan upoksiin, Aamulehti, 02.10.1932, nro 267, s. 9, Kansalliskirjaston digitaaliset aineistot

Kirjallisuutta
--------------

* *Lokikirja : nelimastoparkki Lawhillin matkassa 1929-1931* ; teksti ja valokuvat Osmo I. Lehmuskallio. Kansanelämän kuvauksia 27. Suomalaisen kirjallisuuden seura, Helsinki 1986 ISBN 9517174470
* Björn Ekblom : *Galjonsfiguren*. Abacus, Mariehamn 1993 ISBN 9519659765

Aiheesta muualla
----------------

* Lawhillin pienoismalli Erikson's Capital Ab:n toimistossa Maarianhaminassa
**Lavola** oli kylä Kivennavalla Karjalankannaksella. Se oli rykelmä taloja tien varressa Pitkäjärven ja Joutselänjärven välissä, Kivennavan pitäjän eteläosassa. Terijoen asemalle oli matkaa 12 kilometriä, Kivennavan kirkolle saman verran. Joutselkä oli parin kilometrin päässä Joutselänjärven ja Mutasuon takana. Talvisodan syttyessä Lavolassa oli kahdeksan taloa.

Ennen Suomen itsenäistymistä Pitkäjärven ja sen lähellä sijaitsevan Kaukjärven rannat olivat täynnä venäläisiä huviloita, joiden asukkaille lavolalaiset myivät kaikkia maan antimia. Melkein joka talosta isännät toimivat ajureina. Talvella ajettiin rahtia Lintulan sahoilta Terijoelle, kesällä kyydittiin huvila-asukkaita.

Lähteet
-------

1. 1 2  Kivennapalaisten pitäjäseura ry: *Kivennapa kylästä kylään*. Hämeenlinna: Karisto Oy, 1987. ISBN 951-99842-3-2.

Aiheesta muualla
----------------

* VirtuaaliKivennapa

Kivennavan kylät
Ahjärvi • Hartonen • Hiirelä • Holttila • Ikola • Jalkala • Joutselkä • Jäppinen • Kanala • Karvala • Kaukolempiälä • Kauksamo • Kekrola • Kivennavan kirkonkylä • Kontu • Korpikylä • Kotselkä • Lavola • Liikola • Lintula • Lipola • Miettilä • Multala • Mustapohja • Pamppala • Patrikki • Pihlainen • Polviselkä • Raivola • Rantakylä • Rasala • Riihisyrjä • Riihiö • Rontu • Räikylä • Saarenmaa • Seppälä • Siiranmäki • Soppikylä • Suurselkälä (Suurselkä) • Tammiselkä • Tirttula • Tonteri • Uupune • Vaittila • Vanhakylä • Vehmainen • Voipiala • Vuottaa • Ylentelä
**John Frederick Joseph Cade** (8. tammikuuta 1912 – 16. marraskuuta 1980) oli australialainen psykiatri, jonka suurin saavutus oli litiumin innovointi. Cade aloitti tutkimuksensa ruiskuttamalla maanisten potilaiden virtsaa kaniineihin. Tohtori Cade keksi ruiskuttaa kaniineihin yksinomaan litiumia, mikä teki ne uneliaiksi sekä passiivisiksi.

Cade epäili manian puhkeamisen johtuvan toksisessa määrin tapahtuvasta elimistön hormonitoiminnasta. Maailmanlaajuiseen keksinnön läpilyöntiin vaikutti vuonna 1952 tanskalainen psykiatri Mogens Schou, tutkija Århusin sairaalasta. John Caden tutkimustyön tuloksia ei ollut vielä julkistettu kovin laajalti.

Cade oli 37-vuotias keksiessään litiumin käytön maniasta kärsivien potilaiden hoidossa. Tutkimustyönsä hän teki Bundooran psykiatrisessa sairaalassa, jonka ylilääkäri hän oli. Sairaala kuntoutti toisen saailmansodan veteraaneja. Cade oli itse ollut japanilaisten sotavankina peräti kolme vuotta ja sai kestää ilmeisesti hyvin kovaa kohtelua näiltä. Tohtori Cade testasi litiumia itseensä ottamalla sitä ruiskeina.

Potilaille tehdyt lääkekokeilut toteutettiin litiumin sitraattina, ja ne annettiin rakeisessa muodossa suun kautta. Kokeilut aloitettiin 1949, jolloin myös ensimmäiset hoidolliset tutkimustulokset valmistuivat. Osa kokeiluhoidon alaisista potilaista oli depressiopotilaita sekä skitsofreenikkoja, joihin litium ei näyttänyt vaikuttaneen juurikaan.

Lähteet
-------

* Edward Shorter: Psykiatrian historia, MTKL, 2005 (suom. Eila Salomaa) ISBN 952-5154-57-2 (s. 300-303)

### Viitteet

1. ↑  Edward Shorter: Psykiatrian historia, MTKL, 2005 (suom. Eila Salomaa) ISBN 952-5154-57-2 (s. 301)

Aiheesta muualla
----------------

* (Arkistoitu – Internet Archive)
* (Arkistoitu – Internet Archive)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Alankomaat
* Puola

 |
|  |
| Henkilöt | 
* Australia
* Trove

 |

 |
WizKids Gamesin logo
**WizKids Games** on yhdysvaltalainen pääasiassa miniatyyripeleihin keskittyvä yhtiö.

Historia
--------

Jordan Weisman perusti WizKids yrityksen vuoden 2000 heinäkuussa. Yhtiön perusti pelisuunnittelija Jordan Weisman. Hänen tarkoituksenaan oli perustaa yritys, joka tekisi perinteisestä miniatyyripelaamisesta entistä nauttivampaa, ja luoda pelejä, jotka olisivat edullisia ja heti pelattavissa.

WizKids kehitti uuden tavan pelata miniatyyreillä, kunkin hahmon tiedot olivat painettuina hahmon pohjaan, jolloin erillisiä kirjoja ja tauloita ei tarvittu.

New Yorkista kotoisin oleva Topps osti WizKids:in vuonna 2003. Michael Eisnerin omistama The Tornante Company ja Madison Dearborn Partners ostivat Toppsin toiminnan vuonna 2007.

NECA osti WizKids:in vuonna 2009.

Pelit
-----

WizKids:in ensimmäinen peli *Mage Knight* julkaistiin ensimmäinen päivä marraskuuta 2000. Uutta pelissä olivat helposti koottavat ja valmiiksi maalatut miniatyyrit. Nyt pelaajat pystyivät keskittymään peliin tarpeeksi, ja aloittamaan pelit nopeasti. Peliin on julkaistu kolme lisäosaa (*The Lost Legion*, *Krang* ja *Shades of Tezla*).

WizKids on tehnyt monta suosittua pelia Mage Knightin jälkeen. *HeroClix* keskittyi Marvelin sarjakuvahahmoihin, *MechWarrior*-pelissä pelaajat käyttävät miniatyyrirobotteja vihollista vastaan ja *MLB SportsClix* teki pelaajasta oman baseball-joukkueen valmentajan.

Pirates CSG oli WizKidsin ensimmäinen koottava miniatyyri strategiapeli. Siinä pelaajat käyttivät muovikorteista irrotettavia, valmiiksi maalattuja ja helposti koottavia miniatyyrilaivoja. *RocketMen* jatkoi koottavien miniatyyripelien sarjaa taisteluilla avaruudessa. *Tsuro*, Wizkidsin ensimmäinen lautapeli toi pelaajille elegantin strategiapelin vauhdikkaimmassa muodossa.

Lähteet
-------

1. ↑  Company Information *www.wizkidsgames.com*.  2009.  Arkistoitu 29.9.2007. Viitattu 4.10.2018. (englanniksi)
2. ↑  Topps Acquires WizKids *icv2.com*.  22.6.2003. Viitattu 4.10.2018. (englanniksi)
3. ↑  A Bid for Topps, the Baseball Card Company  25.5.2007. The New York Times. Viitattu 4.10.2018. (englanniksi)
4. ↑  NECA Acquires WizKids Assets from Topps  14.9.2009. Neca.  Arkistoitu 22.9.2009. Viitattu 4.10.2018. (englanniksi)
5. ↑  WizKids Announces the Mage Knight Board Game: Ultimate Edition  8.3.2008. WizKids. Viitattu 4.10.2018. (englanniksi)
6. ↑  'HeroClix' Brick Promo *icv2.com*. Viitattu 4.10.2018. (englanniksi)
7. ↑  About Pirates CSG *Pirates with Ben*.  Arkistoitu 7.9.2017. Viitattu 4.10.2018. (englanniksi)

Aiheesta muualla
----------------

* WizKids.com (englanniksi)
Lundgrenin teos *Fågel blå* (1976), Kungsholmen.
**Tyra Lundgren** (9. tammikuuta 1897 Tukholma − 20. marraskuuta 1979) oli ruotsalainen kuvanveistäjä, keramiikkataiteilija, lasitaiteilija ja kuvanveistäjä. 

Lundgren opiskeli Tukholman Konstfack-taideteollisuuskoulussa vuosina 1914–1918 ja Kuninkaallisessa taidekorkeakoulussa 1918–1922. Sen jälkeen hän asui ja työskenteli Italiassa ja Ranskassa vuoteen 1940 asti. 

Ulkomailta käsin Lundgren loi käyttökeramiikkaa Lidköpings porslinsfabrikille, S:t Eriks Lervarufabrikerille, Rörstrandille ja Arabialle. Ruotsiin palattuaan hän työskenteli Gustavsbergin posliinitehtaassa vuosina 1940–1950. Lasitaidetta hän loi Rejmyre-, Kosta- ja Riihimäki-tuotemerkeille.

Kuvanveistäjänä Lundgren loi runsaasti pronssiveistoksia Tukholmaan ja muualle Ruotsiin.

Lähteet
-------

* bukowskis.com: Tyra Lundgren (1897-1979)

CommonsCommons
Wikimedia Commonsissa on kuvia tai muita tiedostoja aiheesta **Tyra Lundgren**.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Yhdysvallat
* Ruotsi

 |
|  |
| Taiteenala | 
* KulturNav
* Victoria

 |
|  |
| Henkilöt | 
* Uppslagsverket Finland

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Tyra Lundgren
Pastorin vaimo -lyhytelokuvan juliste.
Pastorin Vaimo on vuonna 2021 julkaistu Arttu Kapulaisen ohjaama lyhytelokuva, jonka pääosaa näyttelee Rosanna Kemppi. Elokuvan on tuottanut näyttelijä Leo Sjömanin perustama tuotantoyhtiö Hoka Films.

Lyhytelokuva valittiin mm. vuoden 2022 Beverly Hills sekä Santa Barbaran -elokuvafestivaaleille.

Juoni
-----

Roosa (Rosanna Kemppi) valmistautuu näyttelemään ensimmäistä päärooliaan Pastorin Vaimossa. Saapuessaan kuvauspaikalle hän joutuu kohtaamaan ikävän yllätyksen.

Näyttelijät
-----------

|  |  |  |
| --- | --- | --- |
|  Rosanna Kemppi  | … |  Roosa Heinonen  |
|  Leo Sjöman  | … |  Jan Luumurinta  |
|  Timo Torikka  | … |  Hannes  |
|  Pyry Nikkilä  | … |  Samu Silverberg  |
|  Saga Sarkola  | … |  Pamela Larssen  |
|  Saana Koivisto  | … |  Minna  |
|  Leena Uotila  | … |  Roosan äiti  |
|  Henri Kapulainen  | … |  Roosan isä  |
|  Samuli Niittymäki  | … |  Roosan mies  |
|  Sasu Koivula  | … |  Sulo  |

1. ↑   "Pastorin vaimo". Arttu Kapulainen (käsikirjoitus). Hoka Films. 2022-03-11.
2. ↑  The Pastor's Wife / Directed by Leo Honkonen *Encounters*. Viitattu 6.12.2022. (englanniksi)
Kuvšinovon piiri Tverin alueen kartalla.
**Kuvšinovon piiri** (ven. Кувши́новский райо́н, *Kuvšinovski raion*) on paikallinen itsehallintoalue Tverin alueen keskiosassa Venäjällä. Vuonna 1929 perustetun piirin pinta-ala on 1 874 neliökilometriä. Asukkaita on 15 800 henkeä (vuonna 2009).

Piirin hallinnollinen keskus on Kuvšinovon kaupunki. Lisäksi siihen kuuluu 12 maalaiskuntaa:

* Bolšoje Kuznetškovo (ven. Большое Кузнечково)
* Borok (ven. Борок)
* Borzyni (ven. Борзыни)
* Mogilevka (ven. Могилевка)
* Pen (ven. Пень)
* Pretšisto-Kamenka (ven. Пречисто-Каменка)
* Prjamuhino (ven. Прямухино)
* Rantsevo (ven. Ранцево)
* Sokolniki (ven. Сокольники)
* Tysjatskoje (ven. Тысяцкое)
* Vasilkovo (ven. Васильково)
* Zaovražje (ven. Заовражье)

Piirin kautta kulkee Toržokin ja Velikije Lukin välinen rautatie sekä Toržokin ja Ostaškovin välinen maantie. Tärkein tuotantolaitos on Kuvšinovon paperi- ja kartonkitehdas. Maatalous on keskittynyt lihan ja maidon tuotantoon sekä viljan, perunan ja rehukasvien viljelyyn. Huomattavin nähtävyys on Prjamuhinon kartano, jossa on syntynyt ja viettänyt lapsuutensa anarkismin teoreetikko Mihail Bakunin.

Lähteet
-------

1. ↑  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g. *gks.ru*.  Arkistoitu 21.10.2011. Viitattu 24.12.2009. (venäjäksi)

Aiheesta muualla
----------------

* Kuvšinovon piirin sivusto (Arkistoitu – Internet Archive) (venäjäksi)
* Kuvšinovon piiri Tverin alue -tietosanakirjassa (Arkistoitu – Internet Archive) (venäjäksi)

Tverin alueen piirit ja *kaupunkipiirit*
Andreapol • Bežetsk • Belyi • Bologoje • Firovo • Kalinin • Kaljazin • Kašin • Kesova Gora • *Kimry* • Kimry • Konakovo • Krasnyi Holm • Kuvšinovo • Lesnoje • Lihoslavl • Maksatiha • Molokovo • Nelidovo • Olenino • Seližarovo • Ostaškov • Peno • Rameški • *Ržev* • Ržev • Sandovo • Sonkovo • Spirovo • Staritsa • Toropets • Udomlja • *Toržok* • Toržok • *Tver* • Vesjegonsk • *Vyšni Volotšok* • Vyšni Volotšok • Zapadnaja Dvina • Žarkovski • Zubtsov
**Kuvitustaiteen valtionpalkinto** on Taiteen edistämiskeskuksen vuodesta 2013 jakama tunnustus kuvittajille. Vuonna 2017 palkinnon suuruus oli muiden valtionpalkintojen tapaan 14 000 euroa.

Palkitut
--------

* 2013: Erika Kallasmaa
* 2015: Matti Pikkujämsä
* 2017: Jenni Tuominen
* 2020: Marika Maijala

Lähteet
-------

1. ↑  Kuvitus ja sarjakuva Taiteen edistämiskeskus. Viitattu 8.12.201.
2. 1 2  Ministeri Terho jakoi elokuva-, kuva-, media-, valokuva- ja kuvitustaiteen sekä arkkitehtuurin ja muotoilun valtionpalkinnot *Minedu.fi*.  8.12.2017. Opetus- ja kulttuuriministeriö. Viitattu 8.12.2017.
3. ↑  Erika Kallasmaa sai kuvitustaiteen valtionpalkinnon Taiteen edistämiskeskus.  Arkistoitu 8.12.2017. Viitattu 8.12.2017.
4. ↑  Kuvitustaiteen valtionpalkinto Matti Pikkujämsälle Taiteen edistämiskeskus.  Arkistoitu 8.12.2017. Viitattu 8.12.2017.
5. ↑  Valtionpalkinto 14 ansioituneelle taiteilijalle ja taideyhteisölle  24.11.2020. Taiteen edistämiskeskus.  Arkistoitu 8.8.2022. Viitattu 24.11.2020.

**Valtionpalkinnot**
Arkkitehtuurin valtionpalkinto | Elokuvataiteen valtionpalkinto | Esittävien taiteiden valtionpalkinto | Kirjallisuuden valtionpalkinto | Kuvataiteen valtionpalkinto | Kuvitustaiteen valtionpalkinto | Lastenkulttuurin valtionpalkinto | Mediataiteen valtionpalkinto | Monitaiteen valtionpalkinto | Muotoilun valtionpalkinto | Musiikin valtionpalkinto | Näyttämötaiteen valtionpalkinto | Sarjakuvataiteen valtionpalkinto | Sirkustaiteen valtionpalkinto | Taiteen valtionpalkinto | Tanssitaiteen valtionpalkinto | Tiedonjulkistamisen valtionpalkinto | Valokuvataiteen valtionpalkinto